CELEX: 32021D1869
Language: ro
Date: 2021-10-19 00:00:00
Title: Decizia (UE) 2021/1869 a Consiliului din 19 octombrie 2021 de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banca d’Italia

26.10.2021   
               
               
                  RO
               
               
                  Jurnalul Oficial al Uniunii Europene
               
               
                  L 379/6
               
            
         DECIZIA (UE) 2021/1869 A CONSILIULUI
         din 19 octombrie 2021
         de modificare a Deciziei 1999/70/CE privind auditorii externi ai băncilor centrale naționale, în ceea ce privește auditorul extern al Banca d’Italia
         CONSILIUL UNIUNII EUROPENE,
         având în vedere Protocolul nr. 4 privind Statutul Sistemului European al Băncilor Centrale și al Băncii Centrale Europene, anexat la Tratatul privind Uniunea Europeană și la Tratatul privind funcționarea Uniunii Europene, în special articolul 27.1,
         având în vedere Recomandarea Băncii Centrale Europene din 7 septembrie 2021 către Consiliul Uniunii Europene privind auditorul extern al Banca d’Italia (BCE/2021/41) (1),
         întrucât:
         
                     (1)
                  
                  
                     Auditul conturilor Băncii Centrale Europene (BCE) și ale băncilor centrale naționale ale statelor membre a căror monedă este euro este efectuat de auditori externi independenți recomandați de Consiliul guvernatorilor BCE și aprobați de Consiliul Uniunii Europene.
                  
               
                     (2)
                  
                  
                     Mandatul actualului auditor extern al Banca d’Italia, BDO Italia S.p.A., s-a încheiat după efectuarea auditului aferent exercițiului financiar 2020. Prin urmare, este necesară desemnarea unui auditor extern începând cu exercițiul financiar 2021.
                  
               
                     (3)
                  
                  
                     Banca d’Italia a selectat Deloitte & Touche S.p.A. drept auditor extern pentru exercițiile financiare 2021-2022.
                  
               
                     (4)
                  
                  
                     Consiliul guvernatorilor BCE a recomandat numirea Deloitte & Touche S.p.A în calitate de auditor extern al Banca d’Italia pentru exercițiile financiare 2021-2022.
                  
               
                     (5)
                  
                  
                     În urma recomandării Consiliului guvernatorilor BCE, Decizia 1999/70/CE a Consiliului (2) ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            La articolul 1 din Decizia 1999/70/CE, alineatul (6) se înlocuiește cu următorul text:
            
               
                  „(6)   Se aprobă desemnarea Deloitte & Touche S.p.A. în calitatea de auditor extern al Banca d’Italia pentru exercițiile financiare 2021-2022.”
               
            
         
         
            Articolul 2
            Prezenta decizie produce efecte de la data notificării.
         
         
            Articolul 3
            Prezenta decizie se adresează BCE.
         
         
            Adoptată la Luxemburg, 19 octombrie 2021.
            
               
                  Pentru Consiliu
               
               
                  Președintele
               
               G. DOVŽAN
            
         
         
            (1)  JO C 370, 15.9.2021, p. 1.
         
            (2)  Decizia 1999/70/CE a Consiliului din 25 ianuarie 1999 privind auditorii externi ai băncilor centrale naționale (JO L 22, 29.1.1999, p. 69).